[{"text_idx": "#000002", "text": "Lleoedd Lleol ar gyfer Natur"}, {"text_idx": "#000006", "text": "Gyda llai nag wythnos i fynd, mae amser ar o\u0302l i gael gafael ar y codwyr sbwriel hynny a gwneud addewid i gefnogi Glanhau Moroedd Cymru."}, {"text_idx": "#000007", "text": "Mae ymgyrch glanhau yr hydref yn gwneud sbloet fawr, yn targedu afonydd, dyfrffyrdd a thraethau ar hyd a lled Cymru. Mae bron 100 o ddigwyddiadau glanhau eisoes wedi eu cofrestru ar draws y wlad gyda mwy ar y gweill cyn y diwrnod olaf ar ddydd Sul 9 Hydref."}, {"text_idx": "#000008", "text": "Hoffem ddiolch i\u2019r gwirfoddolwyr, y grwpiau cymunedol, y busnesau a\u2019r ysgolion anhygoel sydd eisoes wedi bod yn brysur yn codi sbwriel. Dyma eich cyfle i ddod a\u0302\u2019ch ti\u0302m o arwyr sbwriel ynghyd a chofrestru eich digwyddiad eich hun neu ymuno ag un o\u2019n digwyddiadau ni:"}, {"text_idx": "#000010", "text": "Ymunwch ag un o\u2019n digwyddiadau glanhau ni yn eich ardal chi."}, {"text_idx": "#000012", "text": "Cafodd y cyfranogwyr i gyd eu synnu ar yr ochr orau cyn lleied o sbwriel oedd ar hyd llwybr yr afon ac ym mharc y dref \u2013 y peth mwyaf nodedig oedd duvet oedd wedi cael ei adael. Ymunodd y clwb canw\u0302io a\u0302 ni yn yr afon, felly llwyddwyd i \u2018achub\u2019 drws sied, 2 go\u0302n traffig ac arwydd ffordd allan o\u2019r afon a chafodd y conau a\u2019r arwydd eu dychwelyd i adran briffyrdd Cyngor Sir Powys i gael eu hailddefnyddio!"}, {"text_idx": "#000015", "text": "Am ffordd o ddechrau Glanhau Moroedd Cymru gyda thros 400 o fagiau a chyfwerth mewn eitemau swmpus. Ymdrech ragorol gan bawb oedd yn gysylltiedig, yn cynnwys Cyngor Dinas Casnewydd, Newport Norse a\u2019r holl wirfoddolwyr ar y diwrnod a wnaeth hyn yn bosibl. Diolch enfawr i Steve Preddy am ysgogi\u2019r glanhau."}, {"text_idx": "#000018", "text": "Mae\u2019n gas gen i weld yr ardal leol yn llawn sbwriel felly rydym wedi ffurfio grw\u0302p o\u2019r enw\u2019r \u2018Criw Clirio\u2019 a phob ryw bythefnos, rydym yn codi sbwriel."}, {"text_idx": "#000020", "text": "Roedd glanhau\u2019r traeth yn gyfle gwych i ymuno a\u0302\u2019r Wythnos Werdd Fawr a Glanhau Moroedd Cymru gyda\u2019r Great Global Nurdle Hunt i godi ymwybyddiaeth a chasglu tystiolaeth o lygredd peledi plastig i\u2019w gyflwyno er mwyn gallu defnyddio\u2019r data i weithredu deddfwriaeth a pholisi\u0308au ar gyfer newid mewn diwydiant. Roedd cannoedd o beledi plastig a bio-leiniau i\u2019w gweld ymysg y cerrig ma\u0302n, wedi eu dal mewn gwymon, ac yn gorwedd ar ben y tywod ma\u0302n. Yn ogystal a\u0302 bwced o ficroplastigau, sbwriel pysgota, sbwriel carthion a\u2019r caeadon poteli plastig arferol ac ati, llwyddwyd i gael 616 o beledi plastig a bio-leiniau oddi ar y traeth."}, {"text_idx": "#000023", "text": "Mae swm enfawr o sbwriel yn casglu yn Abermenai, sydd yn gwneud y broblem yn amlwg iawn. Cliriwyd llawer iawn ohono, oedd yn rhoi boddhad, ond yn anffodus, bydd bob amser mwy i\u2019w wneud. Sbwriel plastig a rhaffau oedd y rhan fwyaf o\u2019r sbwriel \u2013 dewch i ni obeithio am gynnyrch mwy cynaliadwy yn y dyfodol sydd yn achosi llai o wastraff. Yn y cyfamser, mae gweithio gyda gwirfoddolwyr glanhau traethau eraill yn ffordd wych o dreulio\u2019r diwrnod \u2013 yn gwella\u2019r amgylchedd tra\u2019n cael digon o awyr iach ac ymarfer corff."}, {"text_idx": "#000028", "text": "Ysbrydoli busnesau i leihau ei gwastraff"}]